<classify> MAMLAKA ya Bandari Tanzania TPA inatekeleza miradi mitatu mikubwa katika Ziwa Tanganyika mkoani Rukwa, ikiwemo uboreshwaji wa bandari ya Kasanga, ujenzi wa barabara katika bandari ya Kipili na usanifu na ujenzi wa gati katika bandari ya Kabwe utakaogharimu Sh bilioni 12.7. Bandari ya Kasanga ipo katika kata ya Kasanga wilayani Kalambo huku bandari ya Kabwe iko wilayani Nkasi Kutokana na hilo, Mkuu wa Mkoa wa Rukwa Joachim Wangabo aliiomba Wizara ya Ujenzi, Uchukuzi na Mawasiliano kuona umuhimu wa kuharakisha ukarabati wa meli ya MV Liemba ili kurahisisha usafirishaji wa mizigo na wananchi wanaoishi katika mwambao wa Ziwa Tanganyika. Wangabo alisema wananchi hao wamekuwa wakiweka maisha yao hatarini kwa kutumia vyombo kama mitumbwi na boti ambavyo usalama wake ni mdogo ukilinganisha na meli kubwa ya MV Liemba ambayo usalama wake ni wa uhakika. Naiomba wizara husika hii meli ya MV Liemba nimeambiwa hapa ikipita kwenda Zambia inaitwa Our Baby mtoto wetu, sasa huyu mtoto wetu anaulizwa yuko wapi, Zambia wanauliza, sasa wizara husika twende haraka isimamie hili jambo, MV Liemba itengenezwe, watu maisha yao yapo kwenye hatari kubwa ndani ya hili ziwa Tanganyika,alieleza Aliyasema hayo alipotembelea mradi wa usanifu na ujenzi wa bandari ya Kabwe iliyopo kata ya Kabwe katika Wilaya ya Nkasi ili kujionea maendeleo ya ujenzi huo ulioanza Aprili Mosi, mwaka jana ambapo hadi sasa mradi huo umetekelezwa kwa asilimia 52 katika miezi 14.Mradi huo unatarajiwa kukamilika Aprili Mosi, mwakani kwa gharama ya Sh bilioni 7.49 ambazo ni fedha za TPA. Naye, Mbunge wa Nkasi Kaskazini Ali Keissy alieleza kuwa meli hiyo ya MV Liemba ilitakiwa kukamilishwa ukarabati wake tangu mwaka wa fedha 201718 lakini fedha za ukarabati hazikutengwa. Hata hivyo, alisisitiza kuwa Waziri wa Fedha na Mipango, Dk Philip Mpango amemuhakikishia kuwa fedha za ukarabati wa meli hiyo zimetengwa katika bajeti ya mwaka 201819.Kwa upande wake, Meneja wa Bandari za Ziwa Tanganyika, Pasivo Ntetema alisema mradi huo unahusisha ujenzi wa gati, jengo la kupumzikia abiria, jengo la mgahawa, ofisi, ghala la kuhifadhia mizigo, nyumba za wafanyakazi na uzio.Aliongeza kuwa kwa Bandari ya Kabwe peke yake wastani wa usafirishaji kwa mwezi ni tani 1,500 hadi 2,000 na mwaka wa fedha 201819 zimesafirishwa tani 20,000.  <topic>: kitaifa 